CELEX: 62020CN0682
Language: lt
Date: 2020-12-15 00:00:00
Title: Byla C-682/20 P: 2020 m. gruodžio 15 d. Les Mousquetaires ir ITM Entreprises SAS. pateiktas apeliacinis skundas dėl 2020 m. spalio 5 d. Bendrojo Teismo (devintoji išplėstinė kolegija) priimto sprendimo byloje T-255/17 Les Mousquetaires ir ITM Entreprises / Komisija

2021 2 8   
            
            
               LT
            
            
               Europos Sąjungos oficialusis leidinys
            
            
               C 44/37
            
         
      2020 m. gruodžio 15 d.Les Mousquetaires ir ITM Entreprises SAS. pateiktas apeliacinis skundas dėl 2020 m. spalio 5 d. Bendrojo Teismo (devintoji išplėstinė kolegija) priimto sprendimo byloje T-255/17 Les Mousquetaires ir ITM Entreprises / Komisija
      
      (Byla C-682/20 P)
      (2021/C 44/42)
      Proceso kalba: prancūzų
      
         Šalys
      
      
         Apeliantės: Les Mousquetaires S.A.S., ITM Entreprises S.A.S., atstovaujamos advokatų N. Jalabert-Doury ir K. Mebarek
      
         Kitos proceso šalys: Europos Komisija, Europos Sąjungos Taryba
      
         Apeliančių reikalavimai
      
      
                  —
               
               
                  panaikinti Bendrojo Teismo sprendimo byloje T-255/17 2 punktą,
               
            
                  —
               
               
                  patenkinti apeliančių pirmojoje instancijoje pateiktus reikalavimus ir panaikinti 2017 m. vasario 9 d. Europos Komisijos sprendimą C(2017) 1057 ir 2017 m. vasario 21 d. Sprendimą C(2017) 1361, kuriais Intermarché ir Les Mousquetaires bei visoms jų tiesiogiai ar netiesiogiai kontroliuojamoms bendrovėms nurodoma leisti atlikti patikrinimą pagal Tarybos reglamento (EB) Nr. 1/2003 20 straipsnio 1 ir 4 dalis,
               
            
                  —
               
               
                  priteisti iš Europos Komisijos visas bylinėjimosi visose instancijose išlaidas, įskaitant ir procesą Bendrajame Teisme.
               
            
         Apeliacinio skundo pagrindai ir pagrindiniai argumentai
      
      Pirmasis pagrindas susijęs su teisės klaidomis ir motyvavimo stoka analizuojant teisių gynimo priemonių veiksmingumą, kiek tai susiję su patikrinimų eiga.
      Antrasis pagrindas susijęs su EŽTK 6 ir 8 straipsnių, Sutarties 296 straipsnio ir Reglamento Nr. 1/2003 20 straipsnio 4 dalies pažeidimu, nes Bendrasis Teismas neįvykdė motyvavimo ir sprendimų atlikti patikrinimą apribojimo pareigų.
      Trečiasis pagrindas susijęs su teisės klaida ir Reglamento Nr. 1/2003 pažeidimu, nes Bendrasis Teismas laikė, kad procesiniam išsireiškimui „prieš priimant priemones, kurios reiškia kaltinimą pažeidimo padarymu“ reglamentas netaikomas.
      Ketvirtasis pagrindas susijęs su EŽTK 6 ir 8 straipsnių ir Reglamento Nr. 1/2003 19 straipsnio pažeidimu, nes Bendrasis Teismas pakankamai svariais įrodymais pripažino aplinkybes, susijusias su procesinių ir materialinių normų pažeidimais.
      Penktasis pagrindas susijęs su motyvavimo stoka, kurią lemia tai, kad nebuvo patikrinta šių įrodymų įrodomoji galia ir tai, ar nebuvo padaryta klaida pripažįstant įrodymais.